That's My Boy

That's My Boy é unha película de comedia norteamericana protagonizada por Adam Sandler, Andy Samberg e Leighton Meester. O guión foi escrito por David Caspe e dirixido por Sean Anders.
A película foi producida baixo a compañía de produción de Sandler, Happy Madison; e foi rodada en Massachusetts, nos arredores de Boston, Everett, Lynn, Brockton, Stoughton e Cape Cod. A película estreouse o 15 de xuño de 2012. e é distribuída por Columbia Pictures. Sinopse
O filme comeza cando o adolescente Donny Berger coñece a muller dos seus soños. O único problema é que esta muller, Mary McGarricle, é a súa profesora. Así, a profesora acaba tendo un fillo con el, feito que a acaba levando á cadea, deixando só a Donny para criar o neno.
Donny intentou ser un bo pai, pero non o fixo moi ben. Agora, trinta anos despois, Todd (Andy Samberg) xa é adulto e é un alto executivo en Wall Street. Afastouse de Donny tan pronto como puido e non o viu durante anos. Mais Donny ten problemas, xa que lle debe miles de dólares a Facenda, e é entón cando pensa que poñerse en contacto co seu fillo é a única maneira de conseguir os cartos para evitar o cárcere. Localiza o fillo cando este está preparando a súa voda con Jamie (Leighton Meester). Elenco
Adam Sandler como Donny
Justin Weaver como Donny de 1984
Andy Samberg como Todd
Leighton Meester como Jamie
Susan Sarandon como Mary McGarricle
Eva Amurri como Mary McGarricle de 1984
Milo Ventimiglia como Jack
Rex Ryan como Jim Nance
Luenell como Champale
Ciara como Brie
Vanilla Ice como el mesmo
Peggy Stewart como avoa Delores
Alan Thicke como pai de Donny na versión da televisión
James Caan como padre McNally
Dan Patrick como Randall Morgan
Will Forte como Phil
Rachel Dratch como esposa de Phil
Blake Clark como Gerald
Colin Quinn como DJ de Strip Club
Nick Swardson como Kenny
Ana Gasteyer como Sra. Ravensdale
Ian Ziering como Donny na versión da televisión
Todd Bridges como el mesmo
Tony Orlando como Steve Spirou
Baron Davis como profesor de ximnasio
Dennis Dugan como conserxe da escola
Jackie Sandler como Masseuse
Brad Grunberg como Tubby Tuke Produción
A película titulouse orixinalmente I hate you, dad (Ódiote, papá). Logo cambiouse a Donny's boy (O rapaz de Donny) antes de que os produtores finalmente a chamaran That's my boy (Ese é o meu rapaz). Promoción
Un tráiler de banda vermella foi lanzado o 1 de marzo de 2012. Un tráiler de banda verde foi lanzado máis tarde o 5 de marzo de 2012. O 1 de xuño de 2012, todo o elenco sentou coa MTV no escenario de City Walk para discutir a película, os seus próximos proxectos individuais e tamén participaron nun Q&A (Preguntas e respostas) co público. A película tamén foi promovida nos MTV Movie Awards de 2012, onde Adam Sandler, Andy Samberg e Leighton Meester foron os presentadores do «mellor bico».
Un tráiler falso foi publicado por Samberg na conta de The Lonely Island en YouTube o 1 de xuño de 2012. Acollida
Recadación
A película abriu o 15 de xuño de 2012 con $4. 6 millóns e conseguiu $13 millóns no seu debut en toda a fin de semana, que sería a peor fin de semana inaugural de Sandler desde Reign Over Me en 2007, que contou cun orzamento significativamente menor.
A película recadou $13. 453. 714 na súa fin de semana inaugural, ocupando o posto número catro detrás das segundas fins de semana de Madagascar 3: Europe's Most Wanted e Prometheus e a apertura de Rock of ages. A 27 de xuño de 2012, a película recadou $30447403 a nivel nacional e $33318295 en todo o mundo.
Resposta da crítica
As críticas foron principalmente negativas. Rotten Tomatoes reporta que só o 23% dos críticos de cine deu unha recensión positiva baseado en 85 comentarios, co consenso que indica que «se ben representa unha nova incursión en obscenidade para maiores de idade típica de Sandler, en That's my boy empeza a repetir un efecto decrecente, arrastrando a Andy Samberg con el». Metacritic dálle unha cualificación de 30/100, o que indica «críticas xeralmente desfavorables». O programa de críticas en liña Half in the Bag, denomina a película «patética» e critica a Sandler como cómico, incluíndo a súa incapacidade para crear humor real que non estea baseado en chistes infantís.
A película foi criticada pola súa representación cómica de violación de menores, pedofilia e incesto.